als_Latn dik_Latn sag_Latn
FOTO Vlorë, zbulohet laboratori i paketimit të hashashit, në kërkim 2 persona
- 6489 Lexime
- (08:11 , 29/01/2015)
- 2 Komente
VLORË – Sektori i Antidrogës në Drejtorinë e Policisë së Qarkut të Vlorës ka zbuluar mbrëmë një laborator për presimin dhe paketimin e lëndës narkotike, ndërsa ka shpallur në kërkim dy persona.
Burime zyrtare nga blutë e qytetit bregdetar pohuan se laboratori i hashashit u gjet në banesën e Agron Velajt nga fshati Mifol i Komunës së Novoselës. Pas informacioneve të siguruara në rrugë operative, policia ka ndërmarrë operacionin e koduar “Mifoli”. Forca të shumta policore kanë rrethuar banesën e familjes Velaj dhe kanë nisur kontrollin. Mësohet se gjatë kontrollit, në ambientet e jashtme të kësaj banese janë gjetur dhe sekuestruar në cilësinë e provës materiale 30 pako me kanabis sativa. Ndërsa në ambientet e brendshme të shtëpisë janë gjetur rreth 80 pako. Sipas policisë lokale, sasia e drogës arrin në 150 kg. Gjithashtu, janë gjetur dhe sekuestruar në banesë dhe një prerëse, një kandar dhe qese.
Burimet e mësipërme sqaruan se dyshohet që lënda narkotike kishte si destinacion Italinë. Pas sekuestrimit të drogës, policia e Vlorës ka shpallur në kërkim të zotin e shtëpisë, Agron Velaj, 38 vjeç, si dhe një person tjetër. Po hetohet intensivisht për të identifikuar dhe vënë në pranga dhe persona të tjerë të përfshirë në rrjetin me të fundit të trafikut të lëndës narkotike.
(Botuar sot në Gazetën Shqiptare)
(ar.sh/BalkanWeb)
Komente ( 2 )
-
Po leni te punojn njerzit ore legena se evrapa e kerkon vetem shteti kerkon te haje
-
Hajde mashtrim alla polici! Nga fotoja duket qe as paketim nuk qenka po thjesht plehra ne thas plehrash…
po keta me kete lajm duan te krijojne vorbull se dhe policia zbuloi laborator si ne Xibrake! Hashash me laborator nuk bejne sa kokaina qe kishte mbet ne enet e palara te xibrakes apo ne hundet e ndonjerit!! Luftojeni drogen vertet se jeni te monitoruar si te BIG BROTHER nga publiku me ndihmen e miqve te Shqiperise e mos beni gjasme! Ndryshe, do e hani aq rende sa do vije keq qe jeni ata qe
als_Latn glg_Latn unk als_Latn als_Latn als_Latn als_Latn als_Latn als_Latn als_Latn unk als_Latn unk als_Latn als_Latn